
RAPORT ÎNLOCUITOR

asupra proiectului de Lege privind organizarea şi funcţionarea institutelor de teorie politică
 şi educaţie democrată
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond,  cu proiectul de Lege privind organizarea şi funcţionarea institutelor de teorie politică şi educaţie democrată, trimis cu adresa nr. P.L.X-730, din 28 decembrie 2004, înregistrat sub nr. 31/1100 din  28 decembrie 2004. 
Comisia pentru învăţământ, ştiinţă, tineret şi sport a avizat favorabil iniţiativa legislativă, sub condiţia eliminării articolului 6, conform avizului nr. 29/9/9.02.2005.
Consiliul Legislativ a avizat favorabil propunerea legislativă, conform avizului nr. 1117/02.07.2004.

Guvernul, prin Punctul de vedere cu nr. 5142/DRP din 26.07.2004, formulează o serie de observaţii şi propuneri, precizând că nu susţine adoptarea propunerii legislative în forma prezentată.

Întrucât proiectul de lege are unele implicaţii asupra bugetului de stat, Comisia a considerat necesar să solicite noului guvern, constituit în urma alegerilor din noiembrie 2004, punctul său de vedere. 

Prin adresa nr. 690/DRP din 01.03.2005 Guvernul României precizează că nu are un alt punct de vedere, faţă de cel anterior.

Proiectul de lege face parte din categoria legilor ordinare potrivit art. 73 din Constituţia republicată.

La dezbaterea proiectului de lege au participat, în conformitate cu prevederile art. 51 şi 52 din Regulamentul Camerei Deputaţilor, domnul deputat Adrian Severin, în calitate de iniţiator, domnul Dumitru Miron, secretar de stat la Ministerul Educaţiei şi Cercetării şi doamna Petrescu Roxana consilier în Ministerul Finanţelor. 

La lucrările comisiei, din totalul de 22 membri ai comisiei, au fost prezenţi  în momentele votului pe articole şi votului final, majoritatea deputaţilor.

Raportul comisiei a fost adoptat cu unanimitate de voturi.

Senatul consideră adoptată propunerea legislativă în forma iniţială, în condiţiile articolului 75 alineatul (2) teza a III-a. 

Potrivit prevederilor art. 75 din Constituţia României, republicată, şi ale art. 86 alin. (3), pct. 1. din Regulamentul Camerei Deputaţilor, Camera Deputaţilor este Cameră decizională în cazul acestei iniţiative legislative. 

Proiectul de lege supus dezbaterii are ca obiect de reglementare acordarea dreptului partidelor politice de a înfiinţa “institute de teorie politică şi educaţie democrată”, cu personalitate juridică, autonome faţă de partidele politice şi beneficiind, în condiţiile prevăzute în prezentul proiect de lege, de statutul de fundaţii de interes public.
În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege în şedinţele din 26 ianuarie, 2,8,15,22 februarie, 2,8, şi 17 martie 2005, întocmind raportul iniţial nr. 730/ 17.03.2005 în care s-a propus respingerea proiectului de lege.

Urmare hotărârii Plenului Camerei Deputaţilor din data de 5 aprilie 2005 proiectul de lege a fost restituit Comisiei juridice pentru o nouă dezbatere. 

Potrivit prevederilor art. 60 din Regulamentul Camerei Deputaţilor, membrii comisiei juridice au reluat dezbaterile în şedinţa din 12 aprilie 2005, în prezenţa iniţiatorului.

În urma dezbaterii, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare, proiectul de Lege privind organizarea şi funcţionarea institutelor de teorie politică şi educaţie democrată, cu amendamentele admise prevăzute în anexa I şi amendamentele respinse redate în anexa II.


Prezentul raport înlocuieşte raportul iniţial nr. 730/17.03.2005.
ANEXA I
AMENDAMENTE ADMISE

	Nr. crt
	Text iniţial
	Text propus de Comisie

(autorul amendamentului)
	Motivarea amendamentelor propuse

	1
	Lege privind organizarea şi funcţionarea institutelor de teorie politică şi educaţie democrată
	        Lege privind înfiinţarea, organizarea şi funcţionarea institutelor de teorie politică şi educaţie democratică

          Autor: Comisia juridică.

	       Pentru a se ţine seamă de observaţiile formulate de  Consiliul Legislativ şi pentru rigoarea exprimării.

	2
	   Art.1.- Partidele politice cu reprezentare parlamentară pot înfiinţa în afara structurilor lor statutare, în condiţiile prezentei legi, institute de studii şi cercetări, numite în continuare institute de teorie politică, menite să contribuie la susţinerea procesului de profesionalizare a vieţii politice româneşti şi de consolidare a legăturilor dintre partidele politice şi societatea civilă, la dezvoltarea cercetării în domeniul social-politic, la educarea cetăţenilor în spiritul democraţiei, la sprijinirea tinerilor (studenţi, cercetători, militanţi politici, membri ai unor organizaţii neguvernamentale etc.) în studiul şi promovarea valorilor democraţiei.
        Partidele politice menţionate la paragraful precedent pot înfiinţa, în condiţiile prezentei legi, câte un singur institut de teorie politică fiecare. În cazul în care partidul în cauză îşi pierde calitatea de partid parlamentar după înfiinţarea institutului respectiv, acesta îşi va putea continua activitatea beneficiind de toate prevederile prezentei legi, cu excepţia celor vizând subvenţiile de la bugetul de stat.
	      Art.1.- (1) Partidele şi formaţiunile politice cu reprezentare parlamentară pot înfiinţa în afara structurilor lor statutare, în condiţiile prezentei legi, institute de studii şi cercetări, numite în continuare institute de teorie politică. 
        (2) Partidele şi formaţiunile politice menţionate la alin. 1  pot înfiinţa, în condiţiile prezentei legi, câte un singur institut de teorie politică fiecare. În cazul în care partidul în cauză îşi pierde calitatea de partid parlamentar după înfiinţarea institutului respectiv, acesta îşi va putea continua activitatea beneficiind de toate prevederile prezentei legi, cu excepţia celor vizând subvenţiile de la bugetul de stat.
      (3) Partidele şi formaţiunile politice fără reprezentare parlamentară pot înfiinţa asemenea institute cu condiţia de a fi afiliate la una dintre formaţiunile politice reprezentate în Parlamentul European.
       Autori: deputaţii – Mate Andras Levente
· Augustin Zegrean

· Comisia juridică.

	        Pentru a se permite atât formaţiunilor politice care nu sunt constituite în partide, cât şi celor ce nu au reprezentare parlamentară dar sunt afiliate la unele formaţiuni reprezentate în parlamentul european înfiinţarea unor astfel de institute.

	3
	      Art.2.- Institutele de teorie politică au personalitate juridică proprie şi nu înregistrează ori distribuie profit. Ele nu datorează impozite statului.

	        Art.2.- Institutele de teorie politică au personalitate juridică proprie şi nu înregistrează ori distribuie profit. 

       Autor: Comisia juridică.
	       Pentru corelare cu legislaţia fiscală în vigoare.

	4
	       Art.3.- Institutele de teorie de politică sunt, din punct de vedere profesional, autonome în raport cu partidele care le-au înfiinţat. Ele nu desfăşoară activităţi de organizare sau propagandă politică.

	       Text nemodificat.
	

	5
	       Art.4.- Institutele de teorie politică au de la înfiinţare statutul de fundaţie de utilitate publică, beneficiind de toate drepturile prevăzute de lege pentru acestea, completate cu drepturile care rezultă din dispoziţiile prezentei legi.


	       Text nemodificat.
	

	6
	       Art.5.- Obiectul de activitate al institutelor de teorie politică constă în: 

   
a) realizarea de cercetări în domeniul teoriei sociale şi politice; 


b) elaborarea de programe doctrinare şi de planificare politică; 


c) elaborarea de studii asupra guvernării; 


d) elaborarea de programe şi furnizarea de consultaţii pentru susţinerea actului de guvernare; 


e) proiectarea şi organizarea de programe speciale de studiu, adresate militanţilor, membrilor şi simpatizanţilor partidelor politice, ca şi personalului salariat al acestora, precum şi celor care aspiră să desfăşoare activităţi cu caracter public, inclusiv să candideze pentru funcţii politice eligibile sau acordate prin desemnare, în instituţiile statului; 


f) desfăşurarea de activităţi publicistice şi editoriale legate de profilul competenţelor acordate prin prezenta lege; 


g) dezvoltarea de contacte şi organizarea de relaţii de cooperare cu instituţii de acelaşi profil din ţară şi din străinătate, cu personalităţi ale vieţii publice interne şi internaţionale şi cu organizaţii ale societăţii civile.


	      Art.5.- Obiectul de activitate al institutelor de teorie politică constă în: 

   
a) realizarea de cercetări în domeniul teoriei sociale şi politice; 


b) elaborarea de programe doctrinare şi de planificare politică; 


c) elaborarea de studii asupra guvernării; 


d) elaborarea de programe şi furnizarea de consultaţii pentru susţinerea actului de guvernare; 


e) proiectarea şi organizarea de cursuri adresate militanţilor, membrilor şi simpatizanţilor partidelor politice, ca şi personalului salariat al acestora, precum şi celor care aspiră să desfăşoare activităţi cu caracter public, inclusiv să candideze pentru funcţii politice eligibile sau acordate prin desemnare, în instituţiile statului; 


f) desfăşurarea de activităţi publicistice şi editoriale legate de profilul competenţelor acordate prin prezenta lege;

g) dezvoltarea de contacte şi organizarea de relaţii de cooperare cu instituţii de acelaşi profil din ţară şi din străinătate, cu personalităţi ale vieţii publice interne şi internaţionale şi cu organizaţii ale societăţii civile.
      Autori:- deputat Adrian Severin.
                 - Comisia juridică


	       Pentru rigoarea textului.

	7
	       Art.6.- Institutele de teorie politică pot organiza programele de studiu prevăzute la art.5 lit.e) numai în condiţiile în care modulele de curs sunt diferite faţă de cele oferite în mod normal de instituţiile de învăţământ aflate sub incidenţa legislaţiei care reglementează formele de educaţie permanentă din sistemul naţional de învăţământ şi numai dacă ele au ca scop exclusiv pregătirea militanţilor de partid sau ai societăţii civile pentru desfăşurarea unei activităţi publice sau îndeplinirea unor misiuni care nu reclamă o anumită profesie. În consecinţă, diplomele eliberate la absolvirea unor asemenea cursuri nu pot fi temei pentru obţinerea unor drepturi stabilite prin lege şi nu vor fi recunoscute de stat.


Institutele de teorie politică pot organiza şi  cursuri academice postuniversitare sau stagii de masterat în domenii specifice lor, cu aprobarea Guvernului României, la propunerea Ministerului Educaţiei şi Cercetării, în măsura în care sunt respectate condiţiile de drept comun cerute pentru autorizarea unor asemenea forme de învăţământ. În cazul obţinerii unei asemenea aprobări, diplomele de absolvire vor avea o valoare juridică egală cu diplomele similare eliberate de instituţiile din sistemul naţional de învăţământ.


	        Se elimină.
          Autori: - Comisia juridică

· Comisia pentru învăţământ, ştiinţă, tineret şi sport.

	

	8
	      Art.7.- Activitatea institutelor de teorie politică se bazează pe principiile legalităţii şi al transparenţei, ea trebuind să fie orientată către servirea interesului public general, prin contribuţia adusă la profesionalizarea şi democratizarea dezbaterii politice din România, la modernizarea şi creşterea coeziunii societăţii româneşti, la racordarea gândirii şi practicii politice româneşti la discursul politic şi procesul de reflecţie ideologică contemporane, din Europa şi din spaţiul euro-atlantic.


Institutelor de teorie politică le sunt interzise orice activităţi care ar tinde, în plan teoretic sau practic, către limitarea libertăţilor democratice şi a pluralismului politic, către promovarea oricăror forme de intoleranţă, naţionalism şovin, xenofobie, rasism sau antisemitism, precum şi a discriminărilor negative pe indiferent ce criteriu.


	      Art. 6.- (1) Activitatea institutelor de teorie politică se bazează pe principiile legalităţii şi transparenţei, ea trebuind să fie orientată către servirea interesului public general, prin contribuţia adusă la profesionalizarea şi democratizarea dezbaterii politice din România, la modernizarea societăţii româneşti şi creşterea coeziunii sale, la racordarea gândirii şi practicii politice româneşti la discursul politic şi procesul de reflecţie ideologică contemporane, din Europa şi din spaţiul euro-atlantic.


(2) Institutelor de teorie politică le sunt interzise orice activităţi care ar tinde, în plan teoretic sau practic, către limitarea libertăţilor democratice şi a pluralismului politic, către promovarea oricăror forme de intoleranţă, naţionalism şovin, xenofobie, rasism sau antisemitism, precum şi a discriminărilor negative pe indiferent ce criteriu.


	      Pentru respectarea normelor de tehnică legislativă, ca urmare a eliminării articolului 6, prin renumerotare, art. 7 din proiect devine art. 6.

       Pentru coerenţa exprimării.

	9
	       Art.8.- Înfiinţarea institutelor de teorie politică se face prin hotărâre judecătorească pronunţată de Curtea de Apel din Bucureşti, la cererea unui partid politic interesat. Instanţa sesizată va lua hotărârea pe baza verificării conformităţii existente între dosarul prezentat de petenţi şi condiţiile legale ale creării institutelor de teorie politică. În acest sens, prezenta lege se completează cu dispoziţiile pertinente ale legislaţiei în vigoare privind înfiinţarea fundaţiilor care nu sunt contrare literei sau spiritului său.


Hotărârea primei instanţe se poate ataca cu apel şi recurs, după caz, de către orice persoană care probează un interes legitim în acest sens.


	      Art.7.- (1) Înfiinţarea institutelor de teorie politică se face prin hotărâre judecătorească pronunţată de judecătoria în competenţa teritorială a căreia instanţele îşi au sediul, la cererea unui partid politic interesat. Instanţa sesizată va lua hotărârea pe baza verificării conformităţii existente între dosarul prezentat de petenţi şi condiţiile legale ale creării institutelor de teorie politică. În acest sens, prezenta lege se completează cu dispoziţiile legale în vigoare privind înfiinţarea fundaţiilor care nu sunt contrare literei sau spiritului său.


(2) Hotărârea primei instanţe poate fi atacată cu apel şi recurs, după caz, de către orice persoană care probează un interes legitim în acest sens.

       Autori: - Comisia juridică

            - deputat Daniel Buda


	       Pentru respectarea normelor de tehnică legislativă, ca urmare a eliminării articolului 6, prin renumerotare, art. 8 din proiect devine art. 7.

      Pentru precizarea corectă a instanţei ce se pronunţă asupra înfiinţări.
       Pentru rigoarea textului.

	10
	     Art.9.- În vederea constituirii Institutelor de teorie politică, partidele interesate vor redacta Statutul acestora ţinând seama de prevederile legale pertinente, precum şi de obiectivele specifice în fiecare caz.
	    Art.8.- În vederea constituirii institutelor de teorie politică, partidele interesate vor redacta Statutul acestora ţinând seama de prevederile legale, precum şi de obiectivele specifice în fiecare caz.

       Autor: deputat Daniel Buda.
	       Pentru respectarea normelor de tehnică legislativă, ca urmare a eliminării articolului 6, prin renumerotare, art. 9 din proiect devine art. 8.

      Pentru rigoarea textului.

	11
	       Art.10.- Institutele de teorie politică sunt conduse de un Colegiu având competenţe generale şi de un Consiliu ştiinţific având competenţe în planificarea şi supervizarea activităţii ştiinţifice.


Colegiul institutului este format din preşedintele Consiliului Ştiinţific, directorul coordonator, directorul executiv, secretarul ştiinţific şi secretarul general al institutului. Din Colegiu mai pot face parte şi adjuncţii directorului executiv, precum şi şeful departamentului financiar-contabil. Directorul coordonator este preşedinte al Colegiului şi, împreună cu directorul executiv, este ordonator principal de credite.


Directorul coordonator şi directorul executiv se numesc de către instituţia operativă de conducere colectivă a partidului care a înfiinţat institutul de teorie politică în cauză.


Membrii Consiliului ştiinţific se numesc pe baza propunerilor directorului coordonator, de către instanţa operativă de conducere colectivă a partidului care a înfiinţat institutul de teorie politică în cauză.


Preşedintele şi, după caz, vicepreşedinţii Consiliului ştiinţific sunt aleşi de către membrii acestuia şi dintre ei, la propunerea directorului coordonator. Directorul coordonator este din oficiu vicepreşedinte sau, după caz, prim vicepreşedinte al Consiliului ştiinţific. Ceilalţi membri ai Colegiului se numesc de către directorul coordonator.


	       Se elimină.
        Autori: -  deputat Adrian Severin.
            - Comisia Juridică.
	       S-a considerat  că nu este cazul ca prevederile respective să fie cuprinse în lege, acestea putând fi reglementate prin norme de organizare internă.

	12
	        Art.11.- Consiliul ştiinţific aprobă programul de activitate anual, la propunerea secretarului ştiinţific, avizat de către directorul coordonator, şi analizează semestrial îndeplinirea acestuia, precum şi nevoile eventuale de amendare. Analiza se face pe baza unui Raport prezentat de secretarul ştiinţific, cu avizul directorului coordonator.


Secretarul ştiinţific răspunde de urmărirea curentă a îndeplinirii programului de activitate anual.


Secretarul general răspunde de crearea cadrului financiar-logistic pentru îndeplinirea programului de activitate anual.


	      Se elimină.
       Autori: -  deputat Adrian Severin.

                   -    Comisia Juridică.

	     S-a considerat  că nu este cazul ca prevederile respective să fie cuprinse în lege, acestea putând fi reglementate prin norme de organizare internă.

	13
	        Art.12.- Colegiul institutului de teorie politică se întruneşte trimestrial sau ori de câte ori este nevoie, la convocarea şi sub preşedinţia directorului coordonator, spre a stabili toate măsurile care se impun pentru atingerea obiectivelor în consideraţia cărora institutul a fost creat. El poate îndeplini şi funcţiile Consiliului ştiinţific pe perioada dintre sesiunile acestuia.


Între şedinţele Colegiului, funcţiile acestuia, ca şi urmărirea modului în care se îndeplinesc hotărârile sale, cad în competenţa directorului coordonator. Acesta este cel mai înalt reprezentant al institutului în relaţiile cu interlocutorii din ţară şi străinătate, asigurând, totodată, legătura permanentă între institut şi partidul care l-a înfiinţat.


Directorul executiv asigură gestiunea curentă a tuturor problemelor organizatorice legate de buna activitate a institutului, precum şi reprezentarea curentă a acestuia în relaţiile cu salariaţii şi cu partenerii externi.


	       Se elimină.
      Autori: -  deputat Adrian Severin.

· Comisia Juridică

	         S-a considerat  că nu este cazul ca prevederile respective să fie cuprinse în lege, acestea putând fi reglementate prin norme de organizare internă.

	14
	       Art.13.- Directorul coordonator al institutului de teorie politică participă de drept la întrunirile tuturor instanţelor de conducere colectivă a partidului pe lângă care institutul funcţionează. El are statutul de invitat permanent cu dreptul de a lua cuvântul dar fără vot deliberativ.


	         Art.9.- Reprezentantul institutului de teorie politică participă de drept la întrunirile tuturor instanţelor de conducere colectivă a partidului pe lângă care funcţionează institutul. El are statutul de invitat permanent cu dreptul de a lua cuvântul dar fără vot deliberativ.

      Autor: Comisia juridică.

	       Pentru respectarea normelor de tehnică legislativă, ca urmare a eliminării unor articole, prin renumerotare, art. 13 din proiect devine art. 9.

         Pentru rigoarea exprimării.

	15
	        Art.14.- După înregistrarea oficială a institutului de teorie politică, prin grija directorului executiv se vor întocmi un regulament de ordine interioară, o organigramă şi un stat de funcţiuni, precum şi fişe ale principalelor posturi de execuţie.


În întocmirea acestora se va avea în vedere stabilirea unui sistem de funcţii şi de salarizare similar cu cele existente, după caz, în instituţiile de cercetare academică, de învăţământ şi de presă/editură din România. În cazul în care, în anumite funcţii vor fi încadraţi foşti demnitari, cu scopul de a utiliza experienţa lor specifică pentru susţinerea actului de guvernare sau construirea unor alternative guvernamentale, salarizarea lor va putea fi la nivelul celei avute în demnitatea din care au venit.
Documentele prevăzute la alin.1 vor fi supuse aprobării Colegiului.

	    Art.10.- După înregistrarea oficială a institutului de teorie politică, se vor întocmi un regulament de ordine interioară, o organigramă şi un stat de funcţiuni, precum şi fişe ale principalelor posturi de execuţie.

       Autor: deputat Petru Călian.


	        Pentru respectarea normelor de tehnică legislativă, ca urmare a eliminării unor articole, prin renumerotare, art. 14 din proiect devine art. 10.

        Se consideră că prevederile alin. 2 şi 3 nu sunt necesare.

	16
	      Art.15.- Institutele de teorie politică vor putea, în limitele fondurilor de care dispun, încheia contracte de colaborare pentru realizarea unor lucrări sau proiecte concrete din planul lor de activitate.


	      Art.11.- Institutele de teorie politică  pot încheia, în limitele fondurilor de care dispun, contracte de colaborare pentru realizarea unor lucrări sau proiecte concrete din planul lor de activitate.

       Autor : Comisia Juridică.

	        Pentru respectarea normelor de tehnică legislativă, ca urmare a eliminării unor articole, prin renumerotare, art. 15 din proiect devine art. 11.

        Pentru acurateţea textului.

	17
	       Art.16.- Anual, la propunerea directorului executiv, însuşită de directorul coordonator şi avizată de instanţa operativă de conducere a partidului care a înfiinţat institutul, Colegiul institutului aprobă un buget propriu.

La sfârşitul fiecărui exerciţiu bugetar, directorul coordonator are obligaţia de a solicita unei instituţii de specialitate de prim rang realizarea unei verificări contabile asupra modului în care a fost asigurată gestiunea bugetară. Raportul rezultat din această verificare se transmite, spre aprobare, Colegiului şi spre informare, partidului care a înfiinţat institutul şi Curţii de Conturi.


	        Art.12.- (1) Anual, institutele de teorie politică întocmesc  şi aprobă, conform prevederilor statutare, un buget propriu.


(2) La sfârşitul fiecărui exerciţiu bugetar, institutele de teorie politică au obligaţia de a solicita unei instituţii independente de specialitate realizarea unei verificări asupra modului în care a fost asigurată gestiunea bugetară. Raportul rezultat din această verificare se transmite, spre aprobare, conducerii institutului şi, spre informare, partidului care a înfiinţat institutul şi Curţii de Conturi.

        Autor:-  deputat Adrian Severin.
· Comisia juridică


	        Pentru respectarea normelor de tehnică legislativă, ca urmare a eliminării unor articole, prin renumerotare, art. 16 din proiect devine art. 12.

       Pentru rigoarea textului şi corelarea cu modificările aduse articolelor anterioare.

	18
	      Art.17.- Finanţarea Institutelor de teorie politică înfiinţate potrivit prezentei legi se asigură prin:


a) transferul de către partidele care le-au înfiinţat a unor sume din bugetele proprii egale cu minimum 50% din valoarea însumată a cotizaţiilor plătite de parlamentarii, miniştrii şi alţi demnitari, preşedinţii consiliilor locale şi primarilor partidelor respective, dar nu mai puţin de 15% din alocaţia anuală de care partidele în cauză beneficiază de la bugetul de stat;

b) prelevarea, prin intermediul Secretariatului General al Guvernului, respectiv Consiliului Naţional pentru Institutele de Teorie Politică, a unei subvenţii alocate prin legea bugetului de stat, pentru susţinerea institutelor de teorie politică; includerea în bugetul de stat a unor sume rezonabile destinate unor asemenea subvenţii este obligatorie;


c) sponsorizări şi donaţii obţinute de la agenţii economici sau orice alte persoane care, potrivit legislaţiei pertinente, pot face acest lucru, în condiţiile şi cu facilităţile prevăzute de amintita legislaţie;


d) fonduri aferente gestionării unor programe, interne sau internaţionale, destinate promovării valorilor culturii şi civilizaţiei europene, ale democraţiei pluraliste, statului de drept şi drepturilor omului;


e) fonduri asigurate prin programele de asistenţă nerambursabilă provenite din ţară sau străinătate;


f) venituri proprii realizate prin preluarea şi executarea unor proiecte sau servicii de profil, pe bază de contracte încheiate cu beneficiari din ţară şi din străinătate; aceste venituri sunt scutite de orice taxe sau impozite;


g) alte surse, conform legislaţiei în vigoare.


	     Art.13.- Finanţarea institutelor de teorie politică înfiinţate potrivit prezentei legi se asigură prin:


a) transferuri din bugetele partidelor sau formaţiunilor politice care le-au înfiinţat;

       b) se elimină.
       b) sponsorizări şi donaţii obţinute de la agenţi economici sau orice alte persoane care, în condiţiile legii, pot face acest lucru;  

c) fonduri aferente gestionării unor programe, interne sau internaţionale, destinate promovării valorilor culturii şi civilizaţiei europene, ale democraţiei pluraliste, statului de drept şi drepturilor omului;


d) fonduri asigurate prin programele de asistenţă nerambursabilă provenite din ţară sau străinătate;


e) venituri proprii realizate prin preluarea şi executarea unor proiecte sau servicii de profil, pe bază de contracte încheiate cu beneficiari din ţară şi din străinătate; aceste venituri sunt scutite de orice taxe sau impozite;


f) alte surse, conform legislaţiei în vigoare.
   Autori, deputaţii:

· Adrian Severin,

· Sergiu Andon.
· Daniel Buda.

	       Pentru respectarea normelor de tehnică legislativă, ca urmare a eliminării unor articole, prin renumerotare, art. 17 din proiect devine art. 13.

        Stabilirea unor procente obligatorii ar constitui o ingerinţă în activitatea internă a partidelor.

        Secretariatul General al Guvernului nu poate interveni în acordarea de subvenţii acestor  instituţii de la bugetul de stat. 

Pentru renumerotarea alineatelor, în urma eliminării unora dintre acestea.
Pentru acurateţea textului.
        

	19
	        Art.18.- În scopul susţinerii activităţii Institutelor de teorie politică, precum şi al orientării lor în direcţia servirii interesului general al societăţii româneşti, se creează, în cadrul Secretariatului General al Guvernului României, fără suplimentare de posturi sau de cheltuieli bugetare, Consiliul Naţional pentru Institutele de Teorie Politică. Funcţia Consiliului Naţional va fi aceea de a distribui, pe baza analizei proiectelor de buget adoptate de respectivele institute şi avizate de conducerea partidelor care le-au înfiinţat, sumele de la bugetul de stat alocate pentru subvenţionarea lor. De asemenea, Consiliul Naţional va verifica şi ratifica exerciţiul bugetar al institutelor care au beneficiat de subvenţii de stat.

În vederea îndeplinirii funcţiei sale, ţinând seama de propunerile institutelor de teorie politică. Consiliul Naţional va fundamenta şi, pe baza acestei fundamentări, va primi prin legea bugetului de stat o sumă destinată subvenţionării respectivelor institute. Această sumă nu va putea fi mai mică de 25% din totalul alocaţiilor bugetare destinate finanţării partidelor politice.

Suma astfel constituită va fi distribuită de către Consiliul Naţional între institutele de teorie politică solicitante, avându-se în vedere programele pe care acestea doresc să le realizeze, consistenţa lor, ca şi relevanţa şi utilitatea pentru interesul general, şi respectându-se principiile echităţii, echilibrului şi al sprijinului nediscriminatoriu ce se cere acordat unor instituţii îndeplinind misiuni similare în beneficiu public.

Consiliul Naţional va propune factorilor în drept soluţii pentru implicarea Institutelor prevăzute de prezenta lege în realizarea unor proiecte de interes public, precum şi în programe de asistenţă internă sau internaţională.


	         Se elimină.
       Autor: -  deputat Petru Călian.
  
	         Guvernul României nu se poate implica în problemele interne ale institutelor sau în execuţia bugetară a acestora.

	20
	       Art.19.- Alocaţiile bugetare prevăzute la art.17 lit.b) se pot acorda prin legea bugetului de stat, ca subvenţii de bază pe anul bugetar respectiv, precum şi ca subvenţii pentru proiecte specifice.


Atât subvenţiile de bază, cât şi subvenţiile pentru proiecte se acordă pentru acoperirea cheltuielilor prezentate de institutul de teorie politică solicitant. Aceste cheltuieli vor fi menţionate într-un plan detaliat înaintat de institutul care solicită subvenţia, plan care va cuprinde activităţile ce vor fi finanţate din alocaţia bugetară respectivă în anul pentru care se cere acordarea subvenţiei. Metodologia pentru întocmirea planului amintit va fi stabilită de Consiliul Naţional pentru Institutele de Teorie Politică.


Subvenţia se solicită printr-o cerere prezentată Consiliului Naţional pentru Institutele de Teorie Politică, împreună cu planul menţionat la paragraful precedent. Consiliul Naţional poate solicita prezentarea unor documente ca dovezi în sprijinul declaraţiilor făcute în cerere.


	       Se elimină.
          Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	21
	        Art.20.- Subvenţia de bază se varsă lunar, în rate egale, în contul fiecărui institut, a cărui cerere în acest sens referitoare la anul bugetar respectiv, a fost acceptată.


Subvenţia pe proiect se varsă în funcţie de necesităţile de realizare a proiectului, astfel cum acesta a fost prezentat şi acceptat.


Suma totală, alcătuită din subvenţiile de bază şi din subvenţiile pentru proiecte, alocată anual unui institut de teorie politică nu poate fi mai mare de 66% din bugetul total al acestuia.
	     Se elimină.
   Autor: deputat Daniel Buda.

	        Se elimină ca urmare a modificărilor operate la articolele precedente  şi pentru corelare cu legislaţia în vigoare.

	22
	       Art.21.- Subvenţia se acordă printr-un act administrativ al Consiliului Naţional pentru Institutele de teorie politică. Pot fi finanţate prin subvenţii de stat doar cheltuieli şi proiecte care servesc scopurilor menţionate la art. 1 şi 5 sau care sunt în legătură directă cu acele scopuri şi principii. De asemenea, nu pot fi acordate subvenţii unor institute care promovează orice formă de intoleranţă, naţionalism şovin, xenofobie, rasism, antisemitism sau discriminare, ori care tind spre limitarea libertăţilor democratice, a pluralismului politic, a principiilor statului de drept, a suveranităţii, a integrităţii sau a independenţei României.


Nu pot fi acordate subvenţii de stat nici institutelor de teorie politică în a căror conducere se găsesc persoane care au fost condamnate pentru una sau mai multe din următoarele infracţiuni: gestiune frauduloasă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, primire de foloase necuvenite, trafic de influenţă, încercare de a determina mărturia mincinoasă, împiedicare a actului de justiţie, deturnare de fonduri, propagandă naţionalist-şovină, spălare a banilor, precum şi infracţiunile prevăzute de legislaţia specială privind combaterea actelor de corupţie.


Dacă ulterior acordării unei subvenţii, are loc o condamnare definitivă pentru una din infracţiunile amintite în paragraful precedent, institutul beneficiar este obligat să restituie suma primită în baza legii bugetare anuale, afară de cazul în care persoana condamnată şi-ar înceta activitatea în funcţia respectivă de îndată ce hotărârea de condamnare a rămas definitivă.


	     Se elimină.
       Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	23
	       Art.22.- Atât în cazul acceptării, cât şi în cel al respingerii cererii de subvenţie, actul administrativ trebuie să fie motivat. În acest sens el va cuprinde:


a) denumirea exactă a beneficiarului;


b) felul subvenţiei (subvenţie de bază sau subvenţie pentru proiect);


c) suma alocată;


d) o expunere a scopului subvenţiei care să fie exact definit, astfel încât să permită verificarea îndeplinirii acestuia sau, după caz, a motivelor pentru care subvenţia nu a putut fi acordată.


Împotriva actului de respingere a subvenţiei se poate face acţiune la instanţa de contencios administrativ, pentru motive de legalitate şi la Comisia pentru buget-finanţe a Camerei Deputaţilor, pentru motive de oportunitate. Hotărârile acestor instanţe vor fi obligatorii pentru Consiliul Naţional pentru institutele de teorie politică.
	      Se elimină.
   Autor: deputat Daniel Buda.


	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	24
	        Art.23.- O copie a actului administrativ de alocare a subvenţiei, precum şi o copie a cererii institutului beneficiar vor fi trimise din oficiu Curţii de Conturi, care le va lua în evidenţă.


	      Se elimină.
   Autor: deputat Daniel Buda..

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	25
	        Art.24.- Subvenţiile acordate pot avea următoarele destinaţii:


a) cheltuieli materiale pentru întreţinerea şi funcţionarea sediilor şi altor imobile ale instituţiei beneficiare;


b) cheltuieli de personal;


c) cheltuieli în scopul popularizării activităţilor instituţiei beneficiare;


d) cheltuieli privind organizarea şi desfăşurarea unor activităţi şi proiecte conform scopurilor instituţiei beneficiare;


e) cheltuieli de deplasare;


f) cheltuieli pentru telecomunicaţii;


g) cheltuieli în legătură cu cooperarea şi schimbul de informaţii şi opinii pe teme de interes comun cu instituţii de profil asemănător din ţară şi străinătate;


h) investiţii în bunuri mobile şi imobile necesare activităţii instituţiei beneficiare.


	      Se elimină.
   Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	26
	         Art.25.- Subvenţia va putea fi utilizată numai pentru cheltuielile care se fac în anul bugetar pentru care a fost acordată. Diferenţa rămasă necheltuită se va restitui la sfârşitul anului.


	      Se elimină

       Autor: deputat Daniel Buda.

	      Se elimină ca urmare a modificărilor operate la articolele precedente  şi pentru corelare cu legislaţia în vigoare.

	      Art.26.- Subvenţiile acordate potrivit prezentei legi sunt scutite de impozite şi taxe.


	     Se elimină.
   Autor: deputat Daniel Buda

	

	28
	        Art.27.- Subvenţiile de stat vor putea fi acordate numai Institutelor de teorie politică organizate şi activând cu respectarea principiului autonomiei faţă de partidele politice care le-au înfiinţat, astfel cum este prevăzut în art.2 şi 3 ale prezentei legi.


Prevederile paragrafului precedent nu împiedică acordarea de subvenţii unor Institute legate organizatoric, financiar sau operaţional de anumite partide politice, dacă există o suficientă autonomie faţă de acestea. O asemenea autonomie nu există, de exemplu, în cazurile în care:


a) membrii conducerii unui institut beneficiar, în majoritatea lor, deţin în acelaşi timp funcţii de conducere importante într-un partid politic;


b) institutul în cauză finanţează activităţi ale unui partid politic;


c) institutul în cauză se implică în mod activ în campanii electorale în sprijinul unui partid politic, altfel decât în calitate de consultant şi implică în campaniile partidului respectiv prestigiul său, părând că acţionează în nume propriu.
	     Se elimină.
   Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	29
	       Art.28.- Institutele de teorie politică ce primesc subvenţii conform prezentei legi nu vor putea efectua donaţii unor partide politice sau unor organizaţii teritoriale ale acestora.


	      Se elimină.
      Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	30
	       Art.29.- Curtea de Conturi este abilitată să controleze respectarea prevederilor privind utilizarea subvenţiilor de stat acordate în condiţiile prezentei legi.


	      Se elimină.
   Autor: deputat Daniel Buda.

	       Se elimină ca urmare a modificărilor operate la articolele precedente  şi pentru corelare cu legislaţia în vigoare.

	        Art.30.- Institutele cărora le-a fost acordată o subvenţie de stat vor prezenta Consiliului Naţional pentru Institutele de teorie politică, organism care a emis actul administrativ de alocare a subvenţiei, în termen de 3 luni de la sfârşitul anului bugetar, dovada de utilizare a subvenţiei în condiţiile în care a fost obţinută. Dovada va fi însoţită de raportul de control al instituţiei specializate care a efectuat verificarea contabilă anuală, potrivit art.20, în măsura în care acesta se referă la utilizarea subvenţiei.


Procedura dovezii de utilizare va fi reglementată prin dispoziţii speciale ale Consiliului Naţional pentru Institutele de Teorie Politică.


	      Se elimină.
     Autor: deputat Daniel Buda.
	      Se elimină ca urmare a modificărilor operate la articolele precedente  şi pentru corelare cu legislaţia în vigoare.

	32
	       Art.31.-   Consiliul   Naţional   pentru    Institutele   de   Teorie   Politică    va verifica    imediat    după     primirea     dovezii   de   utilizare   dacă,  conform acestei dovezi, există motive justificate pentru o eventuală restituire a subvenţiei acordate. În acest sens se va verifica dacă:


a) dovada de utilizare corespunde cerinţelor care au fost stabilite în actul administrativ prin care s-a acordat subvenţia;


b) potrivit celor ce reies din dovada de utilizare şi, după caz, din documentele care o însoţesc, subvenţia a fost utilizată conform scopului pentru care a fost acordată;


c) scopul urmărit prin acordarea subvenţiei a fost îndeplinit.


În măsura în care este necesar, Consiliul Naţional va putea cere informaţii suplimentare şi va putea efectua verificări directe.


Dovezile privind utilizarea subvenţiei de stat şi eventualele documente însoţitoare vor fi restituite beneficiarilor după efectuarea verificărilor.
	     Se elimină.
       Autor: deputat Daniel Buda.

	        Se elimină ca urmare a modificărilor operate la articolele precedente  şi pentru corelare cu legislaţia în vigoare.

	       Art.32.- Contractele de vânzare-cumpărare şi donaţiile, precum şi succesiunile având ca obiect bunuri destinate funcţionării institutelor de teorie politică nu sunt supuse nici unui fel de taxe şi impozite. Aceeaşi exceptare se aplică şi bunurilor având o destinaţie similară care fac obiectul unor operaţiuni de import-export.
	      Se elimină.
      Autor: deputat Daniel Buda.

	        Se elimină ca urmare a modificărilor operate la articolele precedente  şi pentru corelare cu legislaţia în vigoare.

	34
	       Art.33.- Prezenta lege intră în vigoare la 3 zile de la data publicării în Monitorul   Oficial   al României, Partea I.
	     Se elimină.
      Autor: deputat Daniel Buda.

	       Se consideră că prevederea nu este necesară.

	35
	
	       Art. 14 - Statul sprijină institutele de teorie politică în condiţiile legii privind asociaţiile şi fundaţiile. Metodologia privind acordarea acestui sprijin va fi stabilită prin Hotărâre a Guvernului în termen de 60 de zile de la intrarea în vigoare a prezentei legi.
       Autori: - deputat Adrian Severin
                  -  Comisia Juridică.
	         Iniţiatorul propune introducerea unui articol nou care, prin renumerotare devine art. 14. Prin acest text se urmăreşte asigurarea cadrului legal pentru sprijinirea de către stat a unor astfel de instituţii.




ANEXA II 
AMENDAMENTE RESPINSE
	Nr crt.
	Text iniţial
	Amendamentul propus şi autorul acestuia
	Motivare
	Camera Decizională

	1
	2
	3
	4
	5

	
	       Art.16.- Anual, la propunerea directorului executiv, însuşită de directorul coordonator şi avizată de instanţa operativă de conducere a partidului care a înfiinţat institutul, Colegiul institutului aprobă un buget propriu.


La sfârşitul fiecărui exerciţiu bugetar, directorul coordonator are obligaţia de a solicita unei instituţii de specialitate de prim rang realizarea unei verificări contabile asupra modului în care a fost asigurată gestiunea bugetară. Raportul rezultat din această verificare se transmite, spre aprobare, Colegiului şi spre informare, partidului care a înfiinţat institutul şi Curţii de Conturi.


	  Art. 16.- Anual, la propunerea directorului executiv, însuşită de directorul coordonator şi avizată de instanţa operativă de conducere a partidului care a înfiinţat institutul, Colegiul institutului aprobă un buget propriu.


La sfârşitul fiecărui exerciţiu bugetar, directorul coordonator are obligaţia de a solicita unei instituţii  de audit realizarea unei verificări contabile asupra modului în care a fost asigurată gestiunea bugetară. Raportul rezultat din această verificare se transmite, spre aprobare, Colegiului şi spre informare, partidului care a înfiinţat institutul şi Curţii de Conturi.

Autor: deputat Ion Timiş

	a) Argumente pentru susţinerea amendamentului:

precizarea tipului instituţiei care va realia controlul înlătură posibilele ambiguităţi.

b) Argumente pentru respingerea amendamentului: formula propusă de iniţiator a fost considerată acoperitoare.


	Camera Deputaţilor

	
	Art. 17 – Finanţarea Institutelor de teorie politică potrivit prezentei legi se asigură prin:

……………………………….

    f) venituri proprii realizate prin preluarea şi executarea unor proiecte sau servicii de profil, pe bază de contracte încheiate cu beneficiari din ţară şi din străinătate; aceste venituri sunt scutite de orice taxe sau impozite;


	Art. 17 – Finanţarea Institutelor de teorie politică potrivit prezentei legi se asigură prin:

……………………………….

    f) venituri proprii realizate prin preluarea şi executarea unor proiecte sau servicii de profil, pe bază de contracte încheiate cu beneficiari din ţară şi din străinătate; 
Autor: deputat Petru Călian
	a) Argumente pentru susţinerea amendamentului:

Pentru a nu exista disfuncţii în aplicarea impozitelor.

b) Argumente pentru respingerea amendamentului: se consideră o formă de încurajare a autofinanţării institutelor.

